als_Latn dik_Latn sag_Latn
“Udhëtimi u bëi mundur në sajë të vullnetit të hekurt të Mbretit dhe shërbimit të devotshëm të mjekut francez, dr.Burgua Kavardin, i cili pranoi të udhëtonte me Mbretin që ishte nën dhimbje të vazhdueshme. Doktorët e kishin paralajmëruar që edhe troshitja më e lehtë e trenit mund të ishte fatale dhe gjatë gjithë udhëtimit të gjithë ishin aq shumë të merakosur”.
U sistemuan në Ablon, por ai qëndroi aty fare pak. Mjekët arritën në përfundimin që Mbreti Zog ishte aq i sëmurë sa duhej çuar në spitalin “Foch” në Suresnes, ku gjendej edhe laboratori mëi mirë kërkimor në Paris. Më 20 mars, u shtrua përfundimisht në spital. Dëshmitarët kujtojnë që vijonte të pinte cigare pa fund edhe pse jo 150 në ditë si në rininë e tij dhe të konsumonte kafe të zezë. Doktorët nuk i imponoheshin dot. Kishte rënë shumë në peshë dhe ishte zverdhur. E ndiente që i kishte ardhur fundit dhe një ditë i deklaroi Gerladinës se nëse do të ekzaminohej me kancer, do të vriste veten për t’i kursyer dhimbjet që kishte ndjerë në vdekje e motra. Geraldina kujton se gjatë gjithë kohës, mbante nën jastëk revolverin prej ari që nuk e kish hequr nga brezi që në vitet që ishte President i Republikës. Por revolveri ishte i rëndë dhe pak nga pak e ndjeu se nuk e ngrinte dot më. Atë ditë i kërkoi Geraldinës revolverin e saj të vogël e të lehtë, të larë me ar që ia kishte faluar në ditën e fejesës së tyre. Biografja e Geraldinës kujton:
“Mbretëresha i kishte kërkuar fshehurazi Princit Leka t’ia hiqte plumbat, por kur ia vendosën mbi tavolinën pranë tij, Mbreti urdhëroi: “Hape!” Kurpa që në revolver nuk kishte plumba, e detyroi të birin t’i fuste përsëri.”
***
Situata në spital ishte kaotike. Kur Mbretit i filluan dhimbjet, Geraldina i kërkoi doktorëve që t’i injektonin morfinë për t’ja lehtësuar ato. Por motrat e Zogut që ndodheshin aty deklaruan se kjo nuk mund të ndodhte, sepse ato ishin besimtare. Kërkesa e tyre fitoi, siç kujton Geraldina:
“Në vend të morfinës, u vendosën në anët e shtratit të Mbretit dy roja shqiptare që të ishin pranë e të mos e linin mbretin të binte nga krevati, prej agonisë, dhe të mos dëmtohej. Iu mohua edhe dinjiteti i nje vdekje te qete.
als_Latn als_Latn als_Latn unk als_Latn als_Latn